***Službene novine Grada Požege, broj: 1/23.***



*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*Gradonačelnik*

*KLASA: 024-09/23-01/2*

*URBROJ: 2177-1-01/01-23-1*

*Požega, 12. siječnja 2023.*

*Na temelju članka 44. stavka 1. i članka 48. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 39. Zakona o elektroničkim medijima (Narodne novine, broj: 111/21. i 114/22.) te članka 62. stavka 1. podstavka 7. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 12. siječnja 2023. godine, donosi*

*O D L U K U*

*o izmjenama i dopunama Odluke o provođenju Javnog poziva za financiranje programskih sadržaja elektroničkih medija od interesa za Grad Požegu*

*Članak 1.*

*Ovom Odlukom mijenja se i dopunjuje Odluka o provođenju Javnog poziva za financiranje programskih sadržaja elektroničkih medija od interesa za Grad Požegu (Službene novine Grada Požege, broj: 5/22. i 8/22.) (u nastavku teksta: Odluka).*

*U nazivu Odluke te u članku 2. stavku 1. i 2., članku 3. i članku 8. Odluke iza riječi: „za“ dodaju se riječi: „građane i“.*

*Članak 2.*

*U članku 4. Odluke dodaje se stavak 2., 3. i 4. koji glase:*

 *„(2) Sukladno Pravilniku Fonda za poticanje pluralizma i raznovrsnosti elektroničkih medija (Narodne novine, broj: 84/22.) dodatno će se vrednovati, s maksimalno pet (5) bodova, sadržaji usmjereni na sljedeće teme:*

* *ostvarivanje prava građana na javno informiranje vezano uz teme i događaje s područja Grada Požege, osobito praćenje tematskih tiskovnih konferencija, sjednica i odluka Gradskog vijeća Grada Požege*
* *poticanje gospodarskih aktivnosti na području Grada Požege*
* *praćenje demografskih mjera i projekata*
* *poticanje turizma, kulturne raznolikosti, umjetnosti i njegovanje baštine Grada Požege*
* *razvoj turizma, odgoja, obrazovanja, znanosti, umjetnosti i sporta*
* *promicanje ravnopravnosti spolova*
* *promocija zdravlja i socijalne uključenosti, posebice starijih osoba, hrvatskih branitelja, osoba s invaliditetom i osoba s posebnim potrebama*
* *aktivnosti nacionalnih manjina na području Grada Požege*
* *poticanje posebnih kulturnih projekata i manifestacija na području Grada Požege*
* *zaštita okoliša i ljudskog zdravlja.*

*(3) Usmjerenost programskog sadržaja na svaku pojedinu izdvojenu tematsku cjelinu iz stavka 2. ovoga članka boduje se s pet (5) bodova, a ukoliko je sadržaj usmjeren na više njih svaka se tematska cjelina boduje s pet (5) bodova i bodovi se zbrajaju. Maksimalan broj bodova može biti dvadeset (20).*

*(4) Sveukupni broj ostvarenih bodova čini zbroj bodova ostvarenih ocjenjivanjem po osnovnim kriterijima i bodova ostvarenih dodatnim vrednovanjem sukladno stavku 1. i 2. ovoga članka.“*

*Članak 3.*

*U članku 6. stavak 1. Odluke mijenja se i glasi:*

*„(1) Na ovaj Javni poziv mogu se prijaviti nakladnici koji obavljaju djelatnost elektroničkog medija (u nastavku teksta: nakladnici) i koji ispunjavaju sljedeće uvjete:*

*- imaju sjedište, odnosno prebivalište na području Republike Hrvatske*

*- radijski nakladnici upisani u Knjigu pružatelja medijskih usluga radija Agencije za elektroničke*

 *medije (AEM) - područje koncesije Grada Požege*

*- elektroničke publikacije upisane u Knjigu pružatelja elektroničkih publikacija koje sadržajem*

 *pokrivaju i teme s područja Grada Požege*

*- prijavitelj mora biti upisan u odgovarajuću Knjigu pružatelja usluga Agencije za elektroničke*

 *medije najkasnije na dana predaje prijave.“*

*Članak 4.*

*U članku 7. stavak 1. Odluke mijenja se i glasi:*

*(1) Prijava na Javni poziv treba sadržavati sljedeću dokumentaciju:*

*1. obrasce prijave koji moraju biti točno i u cijelosti popunjeni i ovjereni i to:*

*- Obrazac br. 1 (ispunjen u cijelosti, ovjeren pečatom i potpisom osobe ovlaštene za zastupanje)*

*- Obrazac br. 2 (podaci o projektu ili programskom sadržaju koji se prijavljuje na Javni poziv za financiranje programskih sadržaja elektroničkih medija u tekućoj kalendarskoj godini)*

*- Obrazac br. 3. (Izjava**ispunjena u cijelosti, ovjerena pečatom i potpisom ovlaštene osobe za zastupanje)*

1. *ovjereni izvadak iz Upisnika medijskih usluga koji se vodi pri Vijeću za elektroničke medije i ugovor o koncesiji*
2. *potvrda nadležne porezne uprave o nepostojanju duga prema državnom proračunu i potvrda o nepostojanju duga prema proračunu Grada Požege*
3. *Google analytics podaci (samo za elektroničke publikacije)*
4. *Broj pratitelja na društvenim mrežama (za sve prijavitelje)*
5. *Istraživanje o čitanosti, odnosno slušanosti.“*

*Članak 5.*

*Članak 11. Odluke mijenja se i glasi:*

*„ (1) Povjerenstvo iz članka 10. ove Odluke, obavlja sljedeće poslove:*

*- utvrđuje koje su prijave na Javni poziv pravodobne i potpune*

*- provodi postupak bodovanja sukladno utvrđenim kriterijima iz članka 4. ove Odluke*

*- temeljem provedenog postupka bodovanja utvrđuje prijedlog pružatelja medijskih usluga elektroničkih medija koji dostavlja Gradonačelniku Grada Požege (u nastavku teksta: Gradonačelnik).*

*(2) Na temelju provedenog postupka bodovanja i utvrđenog prijedloga Povjerenstva o pružatelju medijskih usluga elektroničkih medija, Gradonačelnik donosi zaključak o odabiru pružatelja medijskih usluga elektroničkih medija (u nastavku teksta: zaključak o odabiru).“*

*Članak 6.*

*Članak 13. Odluke mijenja se i glasi:*

*„ (1) Na zaključak o odabiru može se uložiti prigovor Gradonačelniku u roku od 8 (osam) dana od dana objave zaključka o odabiru na mrežnim stranicama Grada Požege.*

 *(2) Gradonačelnik odlučuje o prigovoru, u roku od 8 (osam) dana od dana zaprimanja prigovora.*

 *(3) Odluka Gradonačelnika kojom odlučuje o prigovoru je konačna.“*

*Članak 7.*

*U članku 14. stavku 2. Odluke riječi: „iznos ugovorene cijene financiranja“ zamjenjuje se riječima: „iznos ugovorenog financiranja“.*

*Članak 8.*

*Ova Odluka stupa na snagu danom donošenja, a objavit će se u Službenim novinama Grada Požege.*

*GRADONAČELNIK*

*dr.sc. Željko Glavić, v.r.*

***Službene novine Grada Požege, broj: 8/22.***

**

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*GRADONAČELNIK*

*KLASA: 402-02/22-01/1*

*URBROJ: 2177-1-01/01-22-9*

*Požega, 25. ožujka 2022.*

*Na temelju članka 44. stavka 1. i članka 48. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 39. Zakona o elektroničkim medijima (Narodne novine, broj: 111/21.) (u nastavku teksta: Zakon o elektroničkim medijima), te članka 62. stavka 1. podstavka 7. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 25. ožujka 2022. godine, donosi*

*O D L U K U*

*o izmjenama Odluke o provođenju Javnog poziva za financiranje programskih sadržaja elektroničkih medija od interesa za Grad Požegu*

*Članak 1.*

*Ovom Odlukom mijenja se Odluka o provođenju Javnog poziva za financiranje programskih sadržaja elektroničkih medija od interesa za Grad Požegu (Službene novine Grada Požege, broj: 5/22.) (u nastavku teksta: Odluka).*

*Članak 2.*

*Članak 2. Odluke mijenja se i glasi:*

*„(1) Predmet ovog Javnog poziva je prikupljanje prijava za financiranje programskih sadržaja radijskih programa i elektroničkih publikacija* ***od interesa za Grad Požegu u*** *tekućoj kalendarskoj godini (u nastavku teksta: Javni poziv).*

*(2) U okviru Javnog poziva financirat će se radijski programi i elektroničke publikacije od interesa za Grad Požegu koje su izdvojene u tematske cjeline ili pojedinačno.“*

*Članak 3.*

*U članku 4. Odluke, stavak 2. se briše.*

*Članak 4.*

*Članak 6. stavak 1. Odluke mijenja se i glasi:*

*„(1) Na ovaj Javni poziv mogu se prijaviti nakladnici koji obavljaju djelatnost elektroničkog medija (u nastavku teksta: nakladnici) i koji ispunjavaju sljedeće uvjete:*

*- imaju sjedište, odnosno prebivalište na području Republike Hrvatske*

*- radijski nakladnici upisani u Knjigu pružatelja medijskih usluga radija Agencije za elektroničke medije (AEM) - područje koncesije Grada Požege*

*- elektroničke publikacije upisane u Knjigu pružatelja elektroničkih publikacija, a čije je sjedište ili ispostava na području Grada Požege, a koje sadržajem pokrivaju i teme s područja Grada Požege*

*- prijavitelj mora biti upisan u odgovarajuću Knjigu pružatelja usluga Agencije za elektroničke medije.*

*Članak 5.*

*Članak 7. stavak 3. Odluke mijenja se i glasi:*

*„ (3) Nakladnik može na Javni poziv prijaviti jedan programski sadržaj.“*

*U istom članku, stavak 4. se briše.*

*Članak 6.*

*U članku 8. Odluke, broj: „15 (petnaest)“ zamjenjuje se brojem: „8 (osam)“.*

*Članak 7.*

*Ova Odluka stupa na snagu danom donošenja, a objavit će se u Službenim novinama Grada Požege.*

*GRADONAČELNIK*

*dr.sc. Željko Glavić, v.r.*

***Službene novine Grada Požege, broj: 5/22.***

******

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*GRADONAČELNIK*

*KLASA: 402-02/22-01/1*

*URBROJ: 2177-1-01/01-22-2*

*Požega, 4. veljače 2022.*

*Na temelju članka 44. stavka 1. i članka 48. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 39. Zakona o elektroničkim medijima (Narodne novine, broj: 111/21.) (u nastavku teksta: Zakon o elektroničkim medijima), te članka 62. stavka 1. podstavka 7. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 4. veljače 2022. godine, donosi*

*O D L U K U*

*o provođenju Javnog poziva za financiranje programskih sadržaja elektroničkih medija*

*od interesa za Grad Požegu*

*I. OPĆE ODREDBE*

*Članak 1.*

*Ovom Odlukom utvrđuje se predmet i cilj, kriteriji, uvjeti i sadržaj Javnog poziva za financiranje programskih sadržaja elektroničkih medija, te način prijave, rok za podnošenje prijave, postupak dodjele financijskih sredstava i rezultati javnog poziva, pravo prigovora i potpisivanje ugovora (u nastavku teksta: Odluka).*

*II. PREDMET I CILJ JAVNOG POZIVA*

*Članak 2.*

*(1) Predmet Javnog poziva je javno prikupljanje prijava za financiranje programskih sadržaja elektroničkih medija od interesa za Grad Požegu u tekućoj kalendarskoj godini (u nastavku teksta: Javni poziv).*

*(2) U okviru Javnog poziva financirat će se audiovizualni programi, radijski programi i elektroničke publikacije od interesa za Grad Požegu koje su izdvojene u tematske cjeline ili pojedinačno.*

*Članak 3.*

*Cilj dodjele financijskih potpora je proizvodnja i objava kvalitetnih programskih sadržaja od interesa za Grad Požegu.*

*III. KRITERIJI ZA UTVRĐIVANJE PREDNOSTI PRIJAVLJENOG PROJEKTA ILI PROGRAMA*

*Članak 4.*

*(1) Kriteriji za utvrđivanje prednosti za financiranje prijavljenog projekta ili programa na Javni poziv su sljedeći:*

|  |  |  |
| --- | --- | --- |
| *1.*  | *Kvaliteta, kreativnost, inovativnost, autorski pristup u osmišljavanju programskog sadržaja*  | *0 - 10* |
| *2.*  | *Lokalni karakter programskog sadržaja (praćenje događaja na području Grada Požege), usmjerenost na potrebe i interese građana Grada Požege i uključenost građana u predložene programske sadržaje* | *0 - 10* |
| *3.* | *Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarni medija prijavitelja* | *0 - 10* |
| *4.* | *Doseg objava pojedinog medija, odnosno izvješće Google analytics (za posljednja tri mjeseca) za elektroničke publikacije, broj pratitelja na društvenim mrežama za sve prijavitelje*  | *0 - 10* |
| *5.*  | *U k u p n o* | *0 - 40* |

*(2) Sukladno Pravilniku Fonda za poticanje pluralizma i raznovrsnost elektroničkih medija, Agencije za elektroničke medije (Narodne novine, broj: 150/13. i 2/17.) dodatno će se vrednovati, s maksimalno pet (5) bodova, sadržaji usmjereni na sljedeće teme:*

* *ostvarivanje prava građana na javno informiranje vezano uz teme i događaje s područja Grada Požege*
* *poticanje gospodarskih aktivnosti na području Grada Požege*
* *praćenje demografskih mjera i projekata*
* *poticanje poljoprivrednog i ruralnog razvoja na području Grada Požege*
* *poticanje kulturne raznolikosti i njegovanje baštine*
* *razvoj odgoja i obrazovanja, znanosti, umjetnosti i sporta*
* *promicanje ravnopravnosti spolova*
* *promocija zdravlja i socijalne uključenosti, posebice starijih osoba, hrvatskih branitelja, osoba s invaliditetom i osoba s posebnim potrebama*
* *nacionalne manjine na području Grada Požege*
* *poticanje posebnih kulturnih projekata i manifestacija na području Grada Požege*
* *zaštita okoliša i ljudskog zdravlja.*

*IV. UVJETI, SADRŽAJ, NAČIN I ROK ZA PODNOŠENJE PRIJAVE NA JAVNI POZIV*

*Članak 5.*

*(1) Javni poziv sukladno ovoj Odluci raspisuje Gradonačelnik Grada Požege (u nastavku teksta: Gradonačelnik), za tekuću kalendarsku godinu, u pravilu u roku od 30 (trideset) dana od dana usvajanja proračuna Grada Požege.*

*(2) Javni poziv se objavljuje se na mrežnoj stranici Grada Požege.*

*Članak 6.*

 *(1) Na Javni poziv mogu se prijaviti nakladnici koji obavljaju djelatnost elektroničkog medija (u nastavku teksta: nakladnici) uz ispunjavanje sljedećih uvjeta:*

*- da imaju sjedište na području Republike Hrvatske*

*- televizijski nakladnici upisani u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija D2*

*- radijski nakladnici upisani u Knjigu pružatelja medijskih usluga radija Agencije za elektroničke medije (AEM) - područje koncesije Grada Požege i Požeško-slavonske županije*

*- elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija, televizije ili radio postaja, a čije je sjedište ili ispostava na području Grada Požege, koje sadržajem pokrivaju i teme s područja Grada Požege*

* *prijavitelj mora biti upisan u odgovarajuću Knjigu pružatelja usluga Agencije za elektroničke medije*

*(2) Pravo na dodjelu financijskih sredstava sukladno ovoj Odluci ne mogu ostvariti nakladnici:*

*- koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna*

*- koji su u likvidaciji ili stečajnom postupku*

*- koji imaju nepodmirenih obveza prema državnom proračunu i proračunu Grada Požege*

*Članak 7.*

*(1) Prijava na Javni poziv obvezno sadrži:*

*1. obrasce prijave koji moraju biti točno i u cijelosti popunjeni i ovjereni i to:*

*- Obrazac br. 1 (ispunjen u cijelosti, ovjeren pečatom i potpisom osobe ovlaštene za zastupanje)*

*- Obrazac br. 2 (podaci o projektu ili programskom sadržaju koji se prijavljuje na Javni poziv za financiranje programskih sadržaja elektroničkih medija u tekućoj kalendarskoj godini)*

1. *Izjava* ***(****ispunjena u cijelosti, ovjerena pečatom i potpisom ovlaštene osobe za zastupanje)*
2. *Ovjereni izvadak iz Upisnika medijskih usluga koji se vodi pri Vijeću za elektroničke medije*
3. *Potvrda nadležne porezne uprave o nepostojanju duga prema državnom proračunu i potvrda o nepostojanju duga prema proračunu Grada Požege*
4. *Google analytics podaci (samo za elektroničke publikacije)*
5. *Broj pratitelja na društvenim mrežama (za sve prijavitelje)*
6. *Istraživanje o gledanosti, odnosno slušanosti.*

*(2) Obavezni obrasci prijave iz stavka 1. točke 1. ovoga članka čine sastavni dio ove Odluke i dostupni su na mrežnoj stranici Grada Požege, a ispunjavaju se isključivo pomoću računala****.***

*(3) Nakladnik može na Javni poziv prijaviti više programskih sadržaja.*

*(4) U slučaju iz stavka 3. ovoga članka programski se sadržaji prijavljuju odvojeno.*

*Članak 8.*

*Prijave na Javni poziv dostavljaju se poštom preporučeno ili neposredno u pisarnici Upravnog odjela za samoupravu Grada Požege, u roku od 15 (petnaest) dana od prvog sljedećeg dana od dana objave Javnog poziva na mrežnoj stranici Grada Požege, u zatvorenoj omotnici, na adresu: Grad Požega, Trg Sv. Trojstva 1, 34000 Požega, s naznakom: „Ne otvaraj - Prijava na Javni poziv za financiranje programskih sadržaja elektroničkih medija od posebnog interesa za Grad Požegu u 202\_\_. godini”.*

*Članak 9.*

*(1) Prijave na Javni poziv koje ne budu podnesene u roku utvrđenom u članku 8. ove Odluke te na način i u obliku kako je propisano ovom Odlukom, odnosno Javnim pozivom smatrat će se neprihvatljivim prijavama i neće se uzeti u razmatranje.*

*(2) Razmatrat će se samo pravodobne prijave i programski sadržaji koji u cijelosti zadovoljavaju propisane uvjete iz ove Odluke, odnosno iz Javnog poziva.*

*(3) Prijave i popratna dokumentacija zaprimljena na Javni poziv se ne vraća.*

*V. POSTUPAK DODJELE FINANCIJSKIH SREDSTAVA, REZULTATI JAVNOG POZIVA, PRAVO PRIGOVORA I SKLAPANJE UGOVORA*

*Članak 10.*

*(1) Postupak odabira nakladnika sukladno ovoj Odluci te provedenom Javnom pozivu provodi Povjerenstvo za provođenje Javnog poziva za javno prikupljanje prijava za financiranje programskih sadržaja elektroničkih medija (u nastavku teksta: Povjerenstvo) koje posebnom odlukom imenuje Gradonačelnik, na mandat od dvije godine*

*(2) Povjerenstvo ima predsjednika, zamjenika predsjednika i 3 (tri) člana koji se imenuju iz reda uglednih građana Grada Požege i službenika upravnih tijela Grada Požege.*

*Članak 11.*

*Povjerenstvo iz članka 10. ove Odluke, obavlja sljedeće poslove:*

*- utvrđuje koje su prijave na Javni poziv pravodobne i potpune*

*- provodi postupak bodovanja sukladno utvrđenim kriterijima iz članka 4. ove Odluke*

*- donosi zaključak o odabiru, odnosno o dodjeli financijskih sredstava nakladniku (u nastavku teksta: zaključak o odabiru)*

*- odlučuje o prigovoru na zaključak o odabiru.*

*Članak 12.*

*(1) Rezultati Javnog poziva objavljuju se na mrežnoj stranici Grada Požege, u roku od 3 (tri) dana od dana donošenja zaključka o odabiru.*

*Članak 13.*

*(1) Na zaključak o odabiru može se uložiti prigovor Povjerenstvu, u roku od 8 (osam) dana od dana objave zaključka o odabiru na mrežnim stranicama Grada Požege.*

*(2) Povjerenstvo odlučuje o prigovoru, u roku od 8 (osam) dana od dana zaprimanja prigovora.*

*(3) Odluka Povjerenstva kojom odlučuje o prigovoru je konačna.*

*Članak 14.*

*(1) Grad Požega će s odabranim nakladnikom na temelju provedenog javnog poziva i zaključka o odbiru, sklopiti ugovor o financiranju programskih sadržaja za tekuću kalendarsku godinu, u roku od petnaest (15) dana od dana objave zaključka o odabiru na mrežnim stranicama Grada Požege.*

*(2) Ugovor iz stavka 1. ovoga članka sklapa se u pisanom obliku i u pravilu sadržava naznaku ugovornih strana, programske sadržaje koji se financiraju, iznos ugovorene cijene financiranja, rok i način plaćanja, odredbe vezane uz posebne obveze ugovornih strana, te mjesto i vrijeme sklapanja ugovora.*

*(3) Ukoliko izabrani nakladnik ne potpiše ponuđeni ugovor o financiranju programskih sadržaja za tekuću kalendarsku godinu, u roku iz stavka 1. ovoga članka smatrat će se, da je odustao od predmetnog ugovora i Javnog poziva.*

*VI. ZAVRŠNA ODREDBA*

*Članak 15.*

*Ova Odluka stupa na snagu danom donošenja, a objavit će se u Službenim novinama Grada Požege te na mrežnim stranicama Grada Požege (www.pozega.hr).*

*GRADONAČELNIK*

*dr.sc. Željko Glavić, v.r.*